หุ้น2ธ.ค.ปิดพุ่งต่อ 14 จุด
ดัชนีหุ้นวันที่ 2 ธ.ค. เกือบปิดที่จุดสูงสุดจของวันที่ระดับ 1,031.97 จุด เพิ่มขึ้น 14.33 จุด (1.41%) โดยระดับต่ำสุดอยู่ที่ 1,025.73 จุด มูลค่าการซื้อขาย 49,422.64&nbsp; ล้านบาท
2 ธ.ค. 2553

ดัชนีหุ้นวันที่ 2 ธ.ค. เกือบปิดที่จุดสูงสุดจของวันที่ระดับ 1,031.97 จุด เพิ่มขึ้น 14.33 จุด (1.41%) โดยระดับต่ำสุดอยู่ที่ 1,025.73 จุด มูลค่าการซื้อขาย 49,422.64  ล้านบาท
นายปริญทร์ กิจจาทรพิทักษ์ ผู้อำนวยการ ฝ่ายวิเคราะห์หลักทรัพย์ บล.ฟาร์อีสท์ เปิดเผยว่า ตลาดหุ้นไทยได้รับอานิสงส์จากตลาดหุ้นต่างประเทศที่เพิ่มขึ้น หลังได้รับปัจจัยบวกจากราคาน้ำมันดิบที่สูงขึ้น รวมถึงความคาดหวังเรื่องการกระตุ้นเศรษฐกิจของยุโรปทำให้นักลงทุนมั่นใจและกลับเข้าซื้อหุ้น ซึ่งคาดว่าจะเป็นแรงซื้อของนักลงทุนต่างชาติ
อย่างไรก็ตาม แนวโน้มดัชนีหุ้นพรุ่งนี้ มองว่า ระหว่างวันดัชนีอาจถูกแรงเทขายทำกำไรออกมาบ้าง หลังวันนี้ปรับขึ้นร้อนแรงมาก 
ทั้งนี้ นักลงทุนควรติดตามแผนกระตุ้นเศรษฐกิจของยุโรปว่าจะออกมาในแนวทางใดและอยู่ในเชิงบวกหรือไม่ รวมถึงทิศทางดัชนีดาวโจนส์ ซึ่งหากปรับขึ้นหุ้นไทยอาจปรับตัวขึ้นตาม  
ประเมินแนวรับที่ 1,025 จุด และแนวต้าน 1,040 จุด ด้านกลยุทธ์ นักลงทุนระยะสั้นแนะนำเล่นรอบตามเม็ดเงินต่างชาติไหลเข้า ส่วนนักลงทุนระยะยาวแนะนำถือหุ้นข้ามปี เพราะเชื่อว่าดัชนีปีหน้ามีโอกาสปรับเพิ่มขึ้นมากกว่าปีนี้
หลักทรัพย์ที่มีมูลค่าซื้อขายสูงสุด 5 อันดับ คือ 
PTL          มูลค่าซื้อขาย 2,597 ปิดที่ 40.00 บาท ลดลง 0.75 บาท (-1.84%)
PTT          มูลค่าซื้อขาย 2,424 ปิดที่ 321.00 บาท เพิ่มขึ้น 8.00 บาท (2.56%) 
IVL           มูลค่าซื้อขาย 2,294 ปิดที่ 59.00 บาท เพิ่มขึ้น 2.50 บาท (4.42%) 
IRPC        มูลค่าซื้อขาย  2,284 ปิดที่ 5.30 บาท เพิ่มขึ้น 0.32 บาท (6.43%) 
KTB         มูลค่าซื้อขาย  2,086 ปิดที่ 17.10 บาท ราคาไม่เปลี่ยนแปลง